ועדת החינוך, התרבות והספורט, כנסת 16, פרוטוקול מספר 8, 2003-03-24 09:00

קולט אביטל: בוקר טוב.

קולט אביטל: אני מתכבד לפתוח בזה את הישיבה שזימנו בדחיפות בנושא גורל מינהל הסטודנטים.

קולט אביטל: עצם העובדה שיש כאן נוכחות גדולה של משתתפים, גם של השרה וגם של יו"ר הסוכנות, גם של נציג ור"ה וכן נוכחות גדולה של חברי כנסת, מראה שהנושא הזה הוא נושא שצריך להטריד את כולנו.

קולט אביטל: אנחנו יודעים שהתוכנית כולה בסכנה וזה אומר הורדה דרסטית של התקציבים בשנה הקרובה.

קולט אביטל: אם התוכנית תאושר על ידי הממשלה, סופה של התוכנית יהיה בשנה הבאה.

קולט אביטל: התוכנית נדונה למוות.

קולט אביטל: אנחנו רוצים לעודד עלייה ולא רק עלייה של קשישים, אלא גם עלייה של אנשים צעירים ואנחנו רוצים שיהיה להם קשר משמעותי עם הארץ.

קולט אביטל: הרבה שנים אנחנו מדברים על הקשר שצריך להיות עם יהודי התפוצות, הרבה שנים מדברים על הצורך להביא ולעודד עלייה.

קולט אביטל: הסוכנות הובילה הרבה מאוד תוכניות.

קולט אביטל: זו תוכנית שבה יש שותפות בין הסוכנות לבין הממשלה ולכן החשיבות היא כפולה, זו חשיבות של מחויבות מדינת ישראל לטפל בעולים בצורה אחרת.

קולט אביטל: יש לנו שעה לדיון הזה ויש נוכחות גדולה ולכן אני אבקש מהנוכחים להציג את עצמם.

קולט אביטל: יושבים כאן גם נציגי הסטודנטים.

קולט אביטל: שרת הקליטה תדבר ראשונה ולאחר מכן ידברו יושב ראש הסוכנות, ויושב ראש ועדת החינוך והתרבות.

קולט אביטל: הישיבה הזו היא ישיבה משותפת שלנו ושל ועדת החינוך.

קולט אביטל: למעשה, הנושא חשוב לשתי הוועדות, לנו בנושא עלייה, להם בכל נושא האוניברסיטאות והסטודנטים.

מיכאל נודלמן: אנחנו מבינים שמה שנעשה הוא לא בסדר, ואני חושב שנציגי שר האוצר צריכים להסביר לנו למה הם עשו זאת.

רומן ברונפמן: חבר הכנסת נודלמן, אתם אלה שנמצאים בקואליציה, זה לא עניין של האוצר.

אילן שלגי: אנחנו נעזור לסטודנטים ולא אתם.

רומן ברונפמן: תאמין לי שאם אתה תעזור לסטודנטים אני אוריד את הכובע ואני אהיה גם מוכן לאכול אותו.

רומן ברונפמן: אבל, קודם תעזרו לסטודנטים.

רומן ברונפמן: אנחנו רוצים לראות אתכם בפעולה.

קולט אביטל: רשות הדיבור לשרת הקליטה.

ציפי לבני: תודה רבה.

ציפי לבני: אני קודם כל רוצה לברך את יושבת הראש החדשה של הוועדה.

ציפי לבני: שתינו נכנסות לתחום הזה, כל אחת בכובע שלה.

ציפי לבני: לצערי, הדיון הראשון שאנחנו מקיימים ביחד הוא בהגדרה של דיון חירום.

ציפי לבני: אני רוצה לברך כמובן גם את יושב ראש הסוכנות היהודית שבא הנה במסגרת אותה התגייסות של ערב הצבעה על התקציב בנושא שהוא בוודאי חשוב לכל מי שנמצא בחדר.

ציפי לבני: כולם רואים את הצורך המשותף בעניין הזה ואני הייתי שמחה אם לא היינו מנסים להיות בעניין הזה דווקא קואליציה ואופוזיציה.

ציפי לבני: אני גם מודעת לכך שכשרה אני אמורה לייצג את מדיניות הממשלה מול הכנסת וכך גם בכוונתי לעשות בעתיד.

ציפי לבני: אבל, בעניין הזה אני פשוט מייצגת את עמדתי כפי שהיא תהיה גם בדיון מחר בממשלה.

ציפי לבני: אני מוכרחה לומר שאני עשיתי את כל המאמצים, ואני גם אתן את הפירוט, כדי שהדיון לפני התקציב אולי יתייתר, ושאני אוכל להיות היום אשת בשורות.

ציפי לבני: אבל זה לא קורה לצערי.

ציפי לבני: סגנית הממונה על אגף התקציבים באוצר הגיעה עכשיו ואולי לה יהיו בשורות.

ציפי לבני: אני אומר את הדברים כפי שהם משום שהנושא חשוב בעיניי מכדי שלא לומר את הדברים כהווייתם, למרות אולי אי הנוחות שיש בכך מבחינת הדיון שהולך להתקיים מחר בממשלה.

ציפי לבני: במסגרת התוכנית הכלכלית החדשה קיימים קיצוצים בכל משרדי הממשלה.

ציפי לבני: יש קיצוץ רוחבי של 10% מתקציב הפעולות, קיצוץ שבעקבותיו אני אצטרך כמובן לקבוע את סדרי העדיפויות והיעדים של המשרד, וזה נושא שעוד יידון לאחר שתאושר התוכנית הכלכלית.

ציפי לבני: זה דבר שהוא מחויב המציאות וכל אחד מאיתנו נותן את חלק משרדו בו.

ציפי לבני: צריך לזכור שלתוכנית הכלכלית תהיה השפעה על חיי העולים כפי שתהיה לכך השפעה על כל האזרחים.

ציפי לבני: אני מוכרחה לומר שחוץ מהקיצוץ הזה וחוץ מנושאים נוספים שיש להם השפעה על העולים, להפתעתי הסתבר לי שבמסגרת החיפוש למקורות תקציביים יש הצעה שהמשמעות שלה היא ביטול של מינהל הסטודנטים.

ציפי לבני: אני אומרת את הדברים כפי שהם.

ציפי לבני: המשמעות היא שבשנה הקרובה יהיה קיצוץ של 30 מיליון שקל ו- 90 מיליון שקל בשנת 2004, כשבפועל זה אומר השתתפות המדינה במינהל הסטודנטים.

ציפי לבני: נמצא כאן יושב ראש הסוכנות היהודית והוא יתייחס להשתתפות מצד הסוכנות, אבל זו המשמעות מבחינת מדינת ישראל.

ציפי לבני: אני שרה חדשה בתפקיד הזה וככזו עברתי על התוכניות שיש במשרד.

ציפי לבני: אני לא אגזים אם אומר שזה אחד הדברים החשובים שיש למדינת ישראל לעשות בנושא קליטת עלייה.

ציפי לבני: כל עולה שמגיע לארץ הוא מבורך, והפעילות שלנו היא כמובן לעודד כל עולה שמגיע הנה.

ציפי לבני: אנחנו יכולים להסתכל על סוגים של עלייה, אבל אין ספק שעידוד עליית צעירים לפה הוא אינטרס מובהק.

ציפי לבני: מדובר בצעירים שמגיעים הנה הבונים את החיים שלהם מלכתחילה כאן.

ציפי לבני: רוב הצעירים האלה מגיעים בלי המשפחות שלהם.

ציפי לבני: אני נפגשתי אתמול עם חבר'ה מדהימים שהגיעו מארגנטינה, מצרפת וממדינות חבר העמים.

ציפי לבני: לכולם יש אפשרות ללמוד ללא תשלום במקומות מוצאם.

ציפי לבני: זאת אומרת, אין פה מצב שבו מגיע מישהו כדי לנצל את מה שמדינת ישראל נותנת כאוניברסיטה חופשית.

ציפי לבני: כל אחד מהם יכול ללמוד בארץ מוצאו על חשבון אותה מדינה שממנה הוא בא, ולאחר מכן הוא יכול לעשות החלטה האם הוא עושה עלייה כן או לא, כאשר המשמעות מבחינתנו היא ברורה.

ציפי לבני: אם מישהו נשאר והוא עושה אוניברסיטה בארץ מוצאו הוא מטבע הדברים מגיע לגיל שבו הוא כבר מקים את המשפחה שלו שם.

ציפי לבני: הוא מתחיל לחפש עבודה תוך כדי הלימודים בארץ מוצאו.

ציפי לבני: אין לי ספק שכל אחד מונע ממניעים ציוניים, אבל ככל שהמשקולות שיש על רגליך במדינה שבה אתה נמצא מתחילות להיות יותר הדוקות, כך הסיכוי שתעשה עלייה הוא נמוך יותר.

ציפי לבני: מדובר בכ-10,500 סטודנטים שכבר נמצאים במסגרת התוכנית הזו.

ציפי לבני: אני עדיין לא מעלה בדעתי, ואולי זה סוג של תמימות, שייאמר למי שכבר נמצא בתוכנית שהוא לא יוכל להמשיך לשנה השנייה והשלישית.

ציפי לבני: צריך לזכור שמדובר גם באנשים שהסתמכו על ההצעה הזו.

קולט אביטל: האם רוב הסטודנטים האלה נמצאים בשנה הראשונה ללימודיהם?

ציפי לבני: לא, יש חלוקה.

ציפי לבני: אנחנו אולי אחר כך ניתן עוד נתונים מבחינת משרד הקליטה.

ציפי לבני: נמצא כאן חנוך צמיר משנה למנכ"ל שמרכז את הנתונים, אני מכל מקום מדברת על הרמה העקרונית.

ציפי לבני: חלק מהצעירים שותפים בפרוייקטים כמו נעל"ה וסל"ה שהם פרוייקטים המעודדים עלייה של בודדים.

ציפי לבני: חלק מהם מגיעים לארץ בשנות העשרה שלהם.

ציפי לבני: כולם או חלקם תורמים גם שעות לקהילה במהלך שנת הלימודים.

ציפי לבני: זהו פרוייקט שהוא לא רק יפהפה.

ציפי לבני: כשהוקמה הממשלה הזו הוגדרו היעדים המרכזיים שלה, ונושא העלייה וקליטת העלייה הוגדר כאחד מהיעדים המרכזיים של הממשלה הזו.

ציפי לבני: הפרוייקט הזה הוא דוגמא קלאסית במסגרת כל הקיצוצים ובמסגרת כל הצרכים, שיכול לעודד עלייה.

ציפי לבני: הוא נכון מבחינת עידוד העלייה, הוא מביא עלייה שיכולה להיקלט ולהשתלב בעתיד במדינת ישראל.

ציפי לבני: הוא יוצר תמריץ למשפחות להגיע לאחר מכן.

ציפי לבני: לכן, גם אם אני מקבלת את הקיצוצים, וכשרה בממשלה הזו אני אקבל את הצורך בתהליכים כלכליים אחרים, את הצורך בקיצוצים, המשרד סופג קיצוצים, כל אחד מהעולים יספוג קיצוצים אם זה במשכנתאות או בביטול פטורים שונים, אני בחרתי בשני נושאים שאחד מהם לא נמצא כאן לדיון והוא נושא נוסף שמבחינתי הוא להיות או לחדול במונחים של הצבעה מבחינת התקציב, והנושא השני הוא מינהל הסטודנטים כנושא מרכזי.

ציפי לבני: אם ההצעה תישאר כפי שהיא, אני לא אוכל לתמוך בתקציב מחר.

ציפי לבני: אני עדיין מקווה שנוכל עד מחר, ואולי אפילו לפני כן, לאפשר לתוכנית הזו להמשיך ולהתקיים.

רומן ברונפמן: ציפי, מהו הנושא הנוסף?

ציפי לבני: ישנו נושא ביטול המענקים במסגרת המשכנתאות, דבר שמשליך על כל העולים, אבל הוא דרמטי באופן מיוחד מבחינת עולי אתיופיה.

קולט אביטל: הייתי רוצה לשאול אותך האם הגזרות האלו הונחתו עלייך, זאת אומרת האוצר כבר החליט מראש באלו סעיפים לקצץ?

קולט אביטל: או האם יש לך חופש פעולה להחליט באיזה סעיפים את מקצצת?

ציפי לבני: זו שאלה מופלאה, כי כאשר מדובר באותם 10% כל שר יכול לבחור את הסעיפים שבהם הוא יקצץ, ואני אכן אצטרך לקבוע סדר עדיפויות ב-40 מיליון שקל נוספים מאיפה אני מקצצת.

ציפי לבני: אני רוצה להעיר הערה בהערת אגב ואולי חשוב שיצא מסר מהוועדה הזו.

ציפי לבני: נושא קליטת עלייה מצוי בעוד מסגרות במשרדים אחרים, וחשוב שבאמת לא יגיעו ישר לסעיפים האלה.

ציפי לבני: אבל, בסעיף הזה לא ניתן שיקול דעת.

ציפי לבני: זו החלטה שהתקציב יורד מהסעיף הספציפי הזה.

ציפי לבני: מבחינת תקציב הפעולות של משרד הקליטה המשמעות היא שלא מדובר בקיצוץ של 10%, אלא בקיצוץ של 30%, כאשר אין לי גם אפשרות לבחור מאיפה אני מקצצת אותו.

קולט אביטל: יושב ראש הסוכנות בבקשה.

סליי מרידור: תודה רבה.

סליי מרידור: קודם כל ברכות ליושבי ראש הוועדות ולחברי הוועדות החדשים והוותיקים.

סליי מרידור: אני בטוח שיהיה שיתוף פעולה הדוק ביננו לבין הוועדות ובין חברי הוועדות בנושאים המשותפים.

סליי מרידור: כמו השרה לבני, גם אני מצטער שזוהי הישיבה הראשונה שבה אנחנו זוכים לשבת יחד.

סליי מרידור: יש כאן צעד שבעיניי יותר מאשר הוא בסתירה בוטה למדיניות המוצהרת של הממשלה, הוא בניגוד חמור לאינטרסים היסודיים ביותר של מדינת ישראל.

סליי מרידור: אני מתקשה קשה להבין איך הצעד הזה הוצע, ואני רוצה להאמין שהוא לא יאושר.

סליי מרידור: יש כאן היבט מוסרי עמוק.

סליי מרידור: אנחנו מדברים על ילדים, נערים, נערות שכבר עלו לארץ מתוך הבטחה ברורה שהם יוכלו ללמוד באוניברסיטה.

סליי מרידור: חלקם משרתים היום בצבא, באחוז ניכר ביחידות קרביות.

סליי מרידור: עצם עתידם במדינה הזו מוטל בספק.

סליי מרידור: יש כאן הפרת אמון חריפה כלפי הורי הילדים האלו שהפקידו אותם בידי מדינת ישראל.

סליי מרידור: מעבר להיבט המוסרי, יש כאן פגיעה אסטרטגית בעתידה של המדינה.

סליי מרידור: ההנחה שלי ואני מניח של רובנו אם לא כולנו, היא שהעלייה חיונית לעתיד המדינה.

סליי מרידור: אני לא מדבר רק על ההיבט הכלכלי.

סליי מרידור: מבחינה כלכלית פשוטה פגיעה דווקא בעליית הצעירים האלה היא פשוט דבר לא מובן.

סליי מרידור: אלו אנשים שקיבלו את כל החינוך שלהם על חשבון מדינות אחרות והם באים הנה להשלים חינוך של השכלה גבוהה והם מייד נכנסים לתוך תרומה למשק ולצמיחה.

סליי מרידור: אבל הרבה יותר חשוב מזה, מבחינה לאומית בסיסית, מבחינת קיומה של המדינה כמדינה עם רוב יהודי גדול, מדינה יהודית ודמוקרטית, אם לא תהייה עלייה של צעירים יהיה קשה מאוד להבטיח את עתידה של המדינה.

סליי מרידור: אני לא אומר את הדברים בקלות אבל זוהי האמת.

סליי מרידור: נוער עולה מתמודד עם קשיים לאין ערוך יותר גדולים מהנוער שהוא אינו נוער עולה.

סליי מרידור: אני מכיר את הקשיים של הסטודנטים, אני ברוך השם אבא לשתי סטודנטיות.

סליי מרידור: אני יודע שגם לסטודנטים ישראלים לא קל.

סליי מרידור: אין מי שיעזור לסטודנטים לעולים.

סליי מרידור: אני חושב שלרובם, לכ-60% אין בכלל הורים בארץ.

סליי מרידור: יש סטודנטים שיש להם הורים בארץ, אבל ההורים שלהם הגיעו לא לפני זמן רב ואין להם שום אפשרות לסייע ללמוד.

ציפי לבני: הילדים מסייעים להורים.

סליי מרידור: נכון.

סליי מרידור: מדובר בסטודנטים שצריכים להשקיע הרבה יותר בלימודים משום שיש להם צורך להתגבר על מכשול השפה.

סליי מרידור: המשמעות של ההחלטה הזו היא שהם לא יוכלו ללמוד.

סליי מרידור: המשמעות לגבי החלק הגדול של אלו שלא הגיעו היא שהם לא יוכלו לממש את רצונם להגיע.

סליי מרידור: אני חייב להודות שיש כאן מכלול של החלטות.

סליי מרידור: אנחנו עוסקים פה בהחלטה מרכזית אחת ואולי היא החשובה מכולם.

סליי מרידור: אבל, כשמנתחים את ההחלטות מעבר ל-10% שהשרה לבני דיברה עליהם, ישנה גם הפגיעה בתוכניות צעירים כמו birthright ואחרות, הפגיעה במינהל הסטודנטים, הפגיעה במשכנתאות שפוגעות בזוגות צעירים.

סליי מרידור: אנשים שמגיעים הנה כאשר הם קשישים, כבר לא קונים כאן דירות.

סליי מרידור: זו מדיניות שכל המשמעות שלה זה לגרום לזה שעלייה של צעירים לא תימשך לארץ.

סליי מרידור: אם מסתכלים היום על ניתוחי העלייה רואים כי 60% העולים שבאים לישראל הם מתחת לגיל 32.

סליי מרידור: רק 25% מהעולים שמגיעים לישראל הם מעל גיל 44.

סליי מרידור: מה שיקרה אם הצעדים האלו יתממשו הוא שכמות העולים שתגיע לישראל תרד בצורה דרמטית והרכב האוכלוסייה יתהפך.

סליי מרידור: רוב העולים יהיו קשישים בעוד שצעירים כמעט ולא יגיעו.

קולט אביטל: אני רוצה לשאול שתי שאלות.

קולט אביטל: ראשית, מהו האחוז השתתפות של הסוכנות היהודית בתוכנית הזו?

קולט אביטל: האם בשעת מצוקה ניתן גם לחשוב על הגדלת האחוז הזה כדי לאזן קצת את התקציב?

סליי מרידור: הסוכנות היהודית משתתפת בתוכנית הזו, תלוי בהסדרים שונים שיש לה עם הממשלה, בסכום של בין 15 מיליון שקל ל-45 מיליון שקל.

סליי מרידור: התוכנית עולה 135 מיליון שקל.

קולט אביטל: זאת אומרת שעיקר הנטל הוא על המדינה.

סליי מרידור: עיקר הנטל הוא על המדינה.

סליי מרידור: כפי שכולנו יודעים, עיקר נטל הקליטה בחלוקת האחריות בין הסוכנות למדינה, האחריות העיקרית על הבאת על הסוכנות, והאחריות העיקרית לקליטתם היא על מדינת ישראל.

סליי מרידור: אנחנו בדיוק השלמנו עכשיו מגבית חירום למען ישראל בהיקף של 300 מיליון דולר שהלכה לצרכים שנובעים ממצב החירום.

סליי מרידור: אנחנו עדים לירידה במגביות בתפוצות בכלל ובהעברות לישראל.

סליי מרידור: אנחנו כמובן נעשה כל מאמץ כדי להגדיל את ההעברות של הכסף לישראל.

סליי מרידור: אבל, זה יהיה לא אחראי לבסס את עתיד התוכנית הזו על הגדלת מקורות מיהדות התפוצות.

סליי מרידור: אי אפשר להשאיר עכשיו נער או נערה יהודיים בגיל 16 שנים או 18 שנים בתפוצות עם סימן שאלה מעל הראש האם הם יוכלו ללמוד כאן

סליי מרידור: באוניברסיטה או לא בעוד שנתיים או שלוש, על פי השאלה מה תהיה המגבית בפילדלפייה בעוד שלוש שנים.

קולט אביטל: רשות הדיבור ליושב ראש ועדת החינוך.

אילן שלגי: מאוד שמחתי שהוקמה בישראל ממשלה ציונית, אין בממשלה הזו גורמים לא ציוניים.

אילן שלגי: אבל, אני רואה כי פה הממשלה מנסה לנקוט באיזשהו מהלך שהוא לטעמי איוולת, ובפעולה שהיא ממש אנטי ציונית.

אילן שלגי: מאחר ואני משוכנע שגם ביבי נתניהו וגם מאיר שטרית הם ציוניים טובים, יש לי רושם שיש פה פשוט איזשהי מניפולציה צינית וניסיון לגייס את הכספים האלה ממקור אחר.

אילן שלגי: אני שומע שלא רק הפרוייקטים של נעל"ה וסל"ה ייפגעו, אלא שגם תוכנית תגלית תפגע.

אילן שלגי: הפרוייקטים האלו לא רק שמביאים לנו עולים ועולים בפוטנציה, אלא הם גם מביאים צעירים יהודיים לביקור במדינת ישראל.

אילן שלגי: הייתי שנים אחדות בארצות הברית ודיברתי הרבה מאוד עם יהודים במפגשים פורמליים ובמפגשים לא פורמליים.

אילן שלגי: שאלתי אותם תמיד, כמה מכם היו במדינת ישראל?

אילן שלגי: אני מדבר על יהודים שבאים למפגשים והם מעונינים לשמוע מישהו מישראל, התשובה לשאלה שלי היא בדרך כלל 5% או 10% ולא יותר.

אילן שלגי: פרוייקט תגלית מביא הנה אלפי צעירים כל שנה לביקור ואחר כך הוא גורם להם גם לביקורים נוספים ולכך שיהיה להם קשר עם ישראל.

אילן שלגי: יהודים טובים כמו מייקל שטיינהר ורון לאודר תרמו לעניין הזה כספים תוך איזשהי התחיבות של הממשלה ל-matching או לשיתוף פעולה אלה אנשים שיש להם כאן השקעות עסקיות.

אילן שלגי: אני רוצה לשאול, אם הממשלה שלנו לא תקיים התחייבות למה שהם ימשיכו להשקיע את הכספים שלהם בבנקים ובתעשייה פה?

אילן שלגי: יש פה כמובן גם הפרת התחייבות כלפי הסטודנטים שכבר נמצאים פה וכלפי המשפחות שלהם.

אילן שלגי: אם צעיר יחזור מפה לארגנטינה כי שם הוא יכול ללמוד חינם, כי שם נמצאת גם משפחתו ובכלל כי נוח לו שם, אז אנחנו לא מפסידים רק אותו, אלא אנחנו מפסידים לפחות עוד עשרה אנשים נוספים גם משכבת הגיל הצעירה יותר.

אילן שלגי: אמר נכון יושב ראש הסוכנות שעתיד המדינה הוא בכך שיבוא לכאן עולים ובעיקר עולים צעירים.

אילן שלגי: אני הייתי מוסיף לכך ואומר שעתיד המדינה תלוי בזה שהילדים שלנו, ילדים ישראלים לא יעזבו אותה.

אילן שלגי: אבל, על זה אולי נדון בעוד שעה בדיון בוועדת החינוך.

אילן שלגי: אנחנו נדון שם על המזימה לנסות ולבטל את יישום דו"ח וינוגרד.

אילן שלגי: תודה.

קולט אביטל: יו"ר ור"ה, בבקשה.

פרופ' יהודה חיות: ראשית, אני מצטרף לדברים של קודמיי ואני מחזק אותם.

פרופ' יהודה חיות: אני רק אנסה להביא את נקודת המבט של האוניברסיטאות.

פרופ' יהודה חיות: לצערי, אני גם הייתי בסיבוב הראשון של המשבר שעמד לאיים על סגירת מינהל הסטודנטים לפני מספר שנים.

פרופ' יהודה חיות: אנחנו ראינו גם תגובת הסטודנטים לצעד הזה.

פרופ' יהודה חיות: חלק מהסטודנטים שהיו כאן עמדו ממש לעזוב את הארץ.

פרופ' יהודה חיות: מעבר לדברים שנאמרו על ההיבט הציוני ועל ההיבט הלאומי של התרומה הגדולה של העלייה, צריך לזכור כי זוהי אוכלוסייה מאוד ייחודית.

פרופ' יהודה חיות: האוניברסיטאות המטפלות בלמעלה מ-5000 מהסטודנטים הללו במסגרות שלהן, מקדישות מאמצים רבים לנושא כדי לעזור לסטודנטים למרות המשבר הכספי שלהן.

פרופ' יהודה חיות: הסיוע לסטודנטים הוא במלגות, בעזרה בלימודים, וגם בארוחה חמה ביום, ואני אומר זאת לא בנוחות.

פרופ' יהודה חיות: כפי שנאמר כאן, חלק גדול מהסטודנטים מגיע ללא הורים ומצבם הכספי קשה.

פרופ' יהודה חיות: אין ספק שקיצוץ בפעילות מינהל הסטודנטים יחסל למעשה מפעל שהוא אחד מהדברים הברוכים של קליטת העלייה.

פרופ' יהודה חיות: חלק גדול מהתורמים שיש להם עניין בסטודנטים עולים שואל אותנו באופן כמעט קבוע מה עושה המדינה ומה עושות האוניברסיטאות.

פרופ' יהודה חיות: לחלק מהם זהו תנאי לתרומה בנושא הזה.

פרופ' יהודה חיות: אני חושב שהפגיעה במינהל הסטודנטים תביא לידי כך שחלק מהסטודנטים שיש להם אפשרויות פשוט יעזבו את הארץ לאלטרנטיבה אחרת שעומדת בפניהם.

פרופ' יהודה חיות: זה לא איום, זה דבר מאוד ממשי.

פרופ' יהודה חיות: הפגיעה במינהל הסטודנטים גם תפסיק לבטח את העלייה המאוד ברוכה של סטודנטים ייחודיים בעלי פוטנציאל קליטה גבוה ופוטנציאל תרומה משמעותי לחברה ולכלכלה, ובסך הכל נצא כולנו ניזוקים מהפגיעה.

קולט אביטל: תודה רבה.

קולט אביטל: נציגת האוצר, יעל אנדורן.

יעל אנדורן: אני לא חושבת שיש מחלוקת על טיב או איכות הפרוייקט שמבצע מינהל הסטודנטים.

יעל אנדורן: בפגישה שלי עם שרת הקליטה נאמר שהפרוייקט הזה הוא מאז שנת 1967 ומעולם לא פגעו בו.

יעל אנדורן: אנחנו נמצאים בסיטואציה שבה בשורה ארוכה של נושאים שבעבר הממשלה באמת השתתפה בהם בסכומים כאלו או אחרים, אין לממשלה ברירה אלא להפסיק את ההשתתפות שלה.

יעל אנדורן: הפרויקט הזה היה פרויקט משותף לממשלה ולסוכנות היהודית.

יעל אנדורן: אנחנו מדברים על זה שהסוכנות משתתפת היום בין 10% לאולי 30% במקרה הטוב, מהיקף הפרוייקט.

יעל אנדורן: בעבר, הסוכנות היהודית השתתפה בסכומים גבוהים משמעותית.

יעל אנדורן: אני לא רוצה להשוות את מצבה הפיננסי של הסוכנות היהודית למצבה של המדינה.

יעל אנדורן: אבל, אני בטוחה שאנחנו לא נמצאים בטוואי טוב יותר.

יעל אנדורן: מצב חירום זה גם מצב חירום כלכלי.

יעל אנדורן: לפני שמתחילים לראות איפה ואיך מפחיתים את הפרוייקט אנחנו פונים, אני פונה כאן ועכשיו, ואני מניחה ששר האוצר יעשה זאת בהזדמנויות נוספות, לסוכנות שכן תנסה לראות - - -

קולט אביטל: גברתי, אני מבקשת שתייחסי לשתי נקודות.

קולט אביטל: ראשית, מדוע התקבלה ההחלטה לפגוע בפרוייקט הזה?

קולט אביטל: שנית, מי ובאיזה רמה קיבל החלטה להתערב בעבודת משרד הקליטה לקבל החלטות ספציפיות שנוגעות למשרד הקליטה ללא כל התייעצות עם משרד הקליטה?

קולט אביטל: לא רק שאתם קבעתם שיש קיצוץ, אלא אתם קבעתם גם ממה יקוצץ התקציב.

קולט אביטל: זה דבר כמעט ללא תקדים, פרט למקרים דומים שהיו בזמנו במשרד החינוך.

מרינה סולודקין: כאן את לא צודקת, הפגיעה בתוכניות האלה הייתה בכל הממשלות.

יעל אנדורן: לכל תוכנית או לכל קיצוץ שהממשלה מביאה יש בדרך כלל שני חלקים.

יעל אנדורן: חלק אחד הוא קיצוץ אחיד בתקציבי המשרדים שמסתכם ב-10% בקיצוץ האחרון, וחלק נוסף שהוא חלק ספציפי המתייחס לנושאים ספציפיים בתקציב המדינה.

יעל אנדורן: זה לא חדש לתקציב הזה, זה לא חדש לתקציב משרד הקליטה.

יעל אנדורן: למשל, כשמפחיתים הוצאות מהמוסד לביטוח לאומי לא אומרים למוסד לביטוח לאומי שיש עכשיו סכום מסוים ושהוא צריך להחליט, אלא אומרים: אנחנו מפחיתים כרגע בקצבת הבטחת הכנסה, בקצבת אבטלה ובקצבאות כאלו.

יעל אנדורן: בכל התוכניות שהממשלה מאשרת ישנו החלק הספציפי הזה שאומר כי אנחנו בפרוייקטים א, ב' וג', רוצים להפחית סכום מסוים.

יעל אנדורן: חוץ מזה, לכל משרד יש את ההפחתה שלו שבה הוא יכול לעשות מה שהוא חושב שהכי נכון לעשות.

יעל אנדורן: אני רוצה להתייחס עכשיו לשאלתך למה ואיך התקבלה ההחלטה.

יעל אנדורן: ההחלטה התקבלה ברמה של שר אוצר והסיבה להחלטה הזו הייתה שבאמת במצב שבו הממשלה נדרשת כרגע להפחית למעלה מ-10 מיליארד בשנת 2003, היא חייבת למצוא כל פרוייקט כזה או אחר שבו היא יכולה להפחית את ההוצאות שלה.

יעל אנדורן: אין פה איזשהו עניין דווקא לפגוע בנושא קליטת עלייה או בנושא סטודנטים עולים.

יולי תמיר: הם שנים מנסים לחסל את הפרוייקט הזה והם מצאו את ההזדמנות.

יעל אנדורן: יש פה מצב שבו צריך להפחית את ההוצאות.

יעל אנדורן: יש את הפרוייקט של מינהל הסטודנטים וההוצאה שבעצם תיחסך במידה והפרוייקט הזה יופחת.

קולט אביטל: התוכנית היא לא רק לשנה הזו, התוכנית היא גם לשנה הבאה ופירושה חיסולו של הפרוייקט הזה תוך שנה.

קולט אביטל: זאת אומרת, תוך שנתיים אין יותר פרוייקט כזה.

חנוך צמיר: שנת הלימודים הבאה לא תפתח.

חנוך צמיר: זאת אומרת, בקיץ 2003 סוגרים את העניין.

קולט אביטל: זאת אומרת שאתם לא מדברים על הפחתה, אלא אתם מדברים על סגירה.

יעל אנדורן: אני ציינתי שבעבר השתתפות הסוכנות היהודית בפרוייקט הזה הייתה גבוהה משמעותית.

יעל אנדורן: אני חושבת שבהחלט יש מקום כן לבוא ולפנות לסוכנות היהודית בבקשה שהיא תגדיל את השתתפותה בפרוייקט הזה.

יולי תמיר: האם אתם תגדילו את זה במקביל?

יולי תמיר: האם אתם תעשו את ה-matching?

קולט אביטל: אני רוצה לשאול שאלה מעשית.

קולט אביטל: את דיברת על הצורך בהפחתה.

קולט אביטל: יש היום סטודנטים שנמצאים כבר בתוך שנת הלימודים.

קולט אביטל: האם קיצוץ הזה נוגע כבר השנה לתלמידים שלומדים?

קולט אביטל: מה זה אומר לגבי שנת הלימודים הנוכחית?

יעל אנדורן: אין משמעות לגבי מי שנמצא כרגע בשנת הלימודים הנוכחית בתוכנית.

קולט אביטל: לפי התחשיב שלכם, האם מי שלומד השנה יוכל להמשיך ללמוד בשנה הבאה?

קולט אביטל: או שאלה שלומדים השנה שאתם לא תפגעו בהם בחודשים הקרובים יוכלו להמשיך ללמוד בשנה הבאה?

קולט אביטל: תסבירי לנו.

יעל אנדורן: ראשית, כפי שנאמר פה היקף הפרוייקט הוא 135 מיליון שקל וממנו יש הפחתה של 90 מיליון שקל.

יעל אנדורן: אני שמחה שאני מצליחה לשעשע את חברי הוועדה, אבל בכל זאת חשבתי שמדובר בנושא רציני.

יעל אנדורן: חברת הכנסת תמיר שאלה אותי האם הממשלה תהיה מוכנה לפעול אם הסוכנות היהודית תגדיל את השתתפותה בפרוייקט?

יעל אנדורן: אני חושבת שכן.

יעל אנדורן: אנחנו שוחחנו גם עם שרת הקליטה.

יעל אנדורן: אני חושבת שהנושאים האלה צריכים להיות מסוכמים בסופו של דבר על דעת שרת הקליטה, שר האוצר ויושב ראש הסוכנות היהודית.

קולט אביטל: זאת אומרת שיש פה איזה מניפולציה.

יעל אנדורן: אין פה שום מניפולציה.

ציפי לבני: שוחחו איתי על השאלה האם הסוכנות היהודית תוכל להגדיל את הסכום.

ציפי לבני: אבל, במסגרת כל כישוריי אני לא יכולה לענות על השאלה.

יעל אנדורן: לכן אמרתי שזה נושא שצריך להיות באמת מסוכם.

קולט אביטל: תודה רבה.

קולט אביטל: הרב מלכיאור, בבקשה.

מיכאל מלכיאור: הכתובת לנושא הזה היא לא יעל, לא היא אחראית אלא משרד האוצר.

קולט אביטל: זה לא אישי, לכן שאלתי מי קיבל את ההחלטה.

מיכאל מלכיאור: אנחנו יודעים ששר האוצר וממשלת ישראל הם אלה שמקבלים את ההחלטה.

קולט אביטל: זה מה שיביא לצמיחה במשק.

מיכאל מלכיאור: יולי אדלשטיין, אני יודע שכבר ב-96 כאשר נכנסת לתפקיד היה ניסיון ראשון לחיסול התוכנית.

מיכאל מלכיאור: עם כל הכבוד, יש מקבלי החלטות והם אחראים.

מיכאל מלכיאור: פקידי האוצר צריכים למצוא קיצוצים, הם לא צריכים לראות מהי מדיניות הממשלה.

מיכאל מלכיאור: הממשלה צריכה לקבוע מדיניות.

מיכאל מלכיאור: זו לא רק ההחלטה הזו.

מיכאל מלכיאור: יש פה מגמה עקבית פוסט ציונית לא אנטי ציונית.

מיכאל מלכיאור: רוצים פה בצורה עקבית לחסל את העלייה ולחסל את הקשר עם העולם היהודי.

מיכאל מלכיאור: אין פה שום היגיון.

מיכאל מלכיאור: אני יושב ראש תוכנית תגלית מהיום הראשון עד לפני שבועיים, אני מכיר את התוכנית ואני מוכרח לומר שדווקא היה שיתוף פעולה יפה גם עם האוצר, והייתה גם הבנה שהתוכנית הזו מכניסה הרבה יותר כסף ממה שהיא מוציאה.

מיכאל מלכיאור: ההצעה הזו היא איוולת, אבל יש אנשים שמחליטים מהם סדרי העדיפויות.

מיכאל מלכיאור: מדברים פה על קיצוץ של 10%.

מיכאל מלכיאור: אבל, צריך לדעת שכל הקיצוצים האלו הם מעבר ל-flat.

מיכאל מלכיאור: זה לא שזה בתוך ה-10%.

ציפי לבני: זה מעלה את זה ל-30% מתקציב הפעולות.

מיכאל מלכיאור: אני הגעתי לארץ בגיל 18 ללא הורים והייתי אותם מאחד סטודנטים.

מיכאל מלכיאור: באתי ממדינה שבה החינוך באוניברסיטה הוא חינם וממדינה שבה כל סטודנט מקבל 3,000 שקל בחודש דמי קיום.

מיכאל מלכיאור: אני לא מצפה שיהיו לנו בארץ תנאים כמו בסקנדינביה.

מיכאל מלכיאור: המגמה הכללית בתקציב הולכת בדרך הפוכה מהדרך הסקנדינבית.

מיכאל מלכיאור: זה לא נכון לומר שאם הסוכנות תיתן כסף אז יהיה כך וכך.

מיכאל מלכיאור: למה אי אפשר לקיים דיונים לפני שמגישים את התוכנית?

מיכאל מלכיאור: למה אי אפשר לפני שמחליטים על משהו לדבר עם השרה ועם יושב ראש הסוכנות?

מיכאל מלכיאור: אחרת זה באמת עניין של מניפולציה.

מיכאל מלכיאור: זה לא נכון לחסל את הכל ואולי אחר כך לתת משהו, לא זו הדרך צריך לעשות את הבירורים לפני שמציגים תוכנית כזו.

מיכאל מלכיאור: לא ייתכן לסמן כל דבר שקשור לעולם היהודי, כל הישג אדיר בנושא עלייה וקליטה, ולומר שאת זה סוגרים וכי אין פה מגמתיות.

מיכאל מלכיאור: יש פה מגמה, יש פה סדרי עדיפות של ממשלה.

מיכאל מלכיאור: אלו סדרי עדיפויות ממש פוסט ציוניים.

מיכאל מלכיאור: ציפי, את אומרת שבשבילך הנושאים האלה הם קזוס בלי ואני שמח לשמוע את זה.

ציפי לבני: דרך אגב, נושא המשכנתאות הוא לא במסגרת משרדי, אבל הוא נוגע לעולים.

מיכאל מלכיאור: אני הייתי מבקש שתרחיבי קצת את היריעה ותכללי גם את נושא birthright כי זה יהיה מאוד קשור גם למשרד שלך בעתיד.

מיכאל מלכיאור: צריך להפוך את ההחלטות האומללות הללו שהתקבלו ללא אף דיון.

מיכאל מלכיאור: אין לקבל את המגמה הפוסט ציונית הזו.

קולט אביטל: תודה.

קולט אביטל: חבר הכנסת רומן ברונפמן, בבקשה.

רומן ברונפמן: בראשית דבריי אני רוצה לברך את השרה על המינוי, וגם על העמדה.

רומן ברונפמן: ציפי, אם באמת תפגיני את הנחישות כפי שאת יודעת להפגין בעניינים שהם ציפור הנפש אז אנחנו קואליציה ואופוזיציה נהיה כולנו מאוחדים כדי להציל את הפרוייקט הזה שהוא אחד מהפרוייקטים המפוארים בקליטת עלייה בכלל.

רומן ברונפמן: התוכנית הכלכלית מתייחסת לקהילת העולים החל מהקליטה הראשונית כאשר מדובר בפטורים ובהטבות ממסים, דרך הטיפול בצעירים במינהל הסטודנטים, דרך המשכנתאות למשפחות צעירות, ועד פגיעה בקצבאות האבטלה, הזקנה והשארים.

רומן ברונפמן: אני לא הייתי קורא לגישה הזו אנטי ציונית כי זה נשמע לי קצת יותר מידיי חריף לומר זאת.

רומן ברונפמן: אבל, זו תוכנית אנטי כלכלית קודם כל.

רומן ברונפמן: פגיעה בעולים צעירים היא פגיעה בבסיס הכלכלי של מדינת ישראל ושל החברה הישראלית בעתיד.

רומן ברונפמן: אנחנו מקבלים פה הון אנושי והון מקצועי, ובסופו של דבר גם הון כלכלי.

רומן ברונפמן: לכן, אני בוודאי קורא לכל מי שנמצא פה בשם הקואליציה, ואני קודם כל מתכוון לנציגי ליכוד ושינוי, להצביע נגד, ולא להסתתר מאחורי המילים, לא להסתפק בהכרזה בוועדה סגורה, אלא להרים יד נגד במליאה.

רומן ברונפמן: אני קורא להם לא להתקפל בפני יושבי הראש שמכהנים כשרים אלא פשוט לומר שהנושא הזה והפרוייקט הזה הוא קזוס בלי מבחינתנו.

רומן ברונפמן: אנחנו לא נצביע בעד התוכנית אם הפרוייקט הזה יקוצץ.

רומן ברונפמן: אני רוצה לפנות פה לחבר הכנסת יגאל יאסינוב המייצג את העולים וגם את הסטודנטים, וגם לנציג הליכוד-ישראל עלייה שגם היו סטודנטים, ולדרוש מהם להצביע נגד התוכנית הכלכלית אם מינהל הסטודנטים יעמוד להצבעה.

ציפי לבני: רומן, מחמת הזהירות אני רוצה לומר כי ההתייחסות שלי היא עד למועד שבו הממשלה קובעת עמדה, וזה ההצבעה שלי מחר בישיבת הממשלה.

ציפי לבני: לאחר שהממשלה קובעת עמדה כולנו נהיה מחויבים, לפחות מבחינת הקואליציה.

ציפי לבני: אני אומרת את הדברים כפי שהם.

ציפי לבני: אני מתכוונת ללכת בעניין הזה כפי שאמרתי קודם כי יש לי מחר זכות הצבעה בישיבת הממשלה ולממש את הזכות הזו.

רומן ברונפמן: השרה לבני, אני לא רוצה להיות יועץ פוליטי שלך.

רומן ברונפמן: אבל, אם תחזרי לתקדים שבו שר עומד על הרגליים האחוריות לטובת המשרד ולטובת הפרוייקטים, אז השר ירוויח ולא רק הסטודנטים.

יולי תמיר: אני לא הצבעתי בעד התקציב עד שלא קיבלנו את המשכנתאות לאתיופיים.

יולי תמיר: קיבלנו את זה בשנייה האחרונה כי רצו את הקול שלנו.

ציפי לבני: אני אמרתי את הדברים כהווייתם באופן הברור ביותר.

ציפי לבני: לי יש מחר אצבע בישיבת הממשלה ואני מתכוונת להשתמש בה.

ציפי לבני: אני הערתי את ההערה הזו אחרי שקראת לכל חברי הקואליציה, תהיה מה שתהיה מה החלטת הממשלה.

רומן ברונפמן: אני בהחלט מתכוון ואת שמעת וקראת נכון בין השורות מה שאמרתי, ותחליטי לבד מה את עושה אחרי מחר.

ציפי לבני: אני מקווה שמחר אנחנו נימצא את עצמנו במצב אחר ממצבנו היום.

רומן ברונפמן: אני מאוד אשמח.

קולט אביטל: נציג הסטודנטים האתיופיים, בבקשה.

קולט אביטל: סורק מ.

קולט אביטל: סבהט שלום לכל הנכבדים פה.

קולט אביטל: הגעתי לפה במטרה להבהיר לכם בקצרה מה עומד על הפרק ומה ההשלכות של התוכנית הזו במידה והיא תתקבל.

קולט אביטל: אנחנו יודעים שהבעיה בעדה האתיופית מתחילה קודם כל בחינוך.

קולט אביטל: אנחנו יודעים שרוב רובם של התלמידים האלה הולכים לחינוך מיוחד ומשם אין להם אפשרויות ללכת למסגרות חינוך פורמלי ולהתבסס בצורה טובה כשאר הישראלים.

קולט אביטל: שנית, אני רוצה להבהיר את ההשלכות של ביטול המימון לסטודנטים האתיופים.

קולט אביטל: זה פשוט כיבוי האור לכל העדה כולה, כי לא לנו ולא להורים שלנו יש אפשרות לממן את הלימודים.

קולט אביטל: אנחנו הסטודנטים מהווים גשר בין החברה הישראלית להורים שלנו.

קולט אביטל: ההורים שלנו אינם יודעים קרוא וכתוב.

קולט אביטל: הם באו מתרבות יפה כמובן אבל היא מאוד שונה ממה שמקובל כאן, ולכן הפער התרבותי שנוצר בין שתי התרבויות הוא מאוד גדול.

קולט אביטל: אם אנחנו הסטודנטים לא נמשיך ללמוד אז תהיינה לכך השלכות חמורות ביותר על החברה הישראלית.

קולט אביטל: זה יבוא לידי ביטוי בתופעות כגון: סמים, זנות, עבריינות.

קולט אביטל: אני רוצה לומר לכל האנשים המחליטים שיושבים פה , ברגע שאתם מחליטים החלטה שהיא כל כך חשובה, אל תחשבו רק על אותם 2,000 סטודנטים אתיופים שלומדים, אלא תחשבו גם על אותם 80 אלף אתיופים שעושים הכל על מנת להשתלב בחברה הישראלית.

קולט אביטל: למעשה, אנחנו הגשר, אנחנו אלה שמשלבים בין שתי התרבויות, אנחנו אלו שעושים את הסינתזה.

קולט אביטל: אני מבקש מכם בכל לשון של בקשה לשקול את כל הצעדים שלכם היטב היטב, כי אם לא תעשו כך אתם פשוט תקברו היום את כל העדה.

קולט אביטל: תודה רבה.

קולט אביטל: חבר הכנסת אמנון כהן, בבקשה.

אמנון כהן: כבוד השרה, אני קודם כל רוצה לברך אותם על התפקיד החדש ואני מאחל לך הצלחה.

ציפי לבני: תודה.

אמנון כהן: כבוד יושבת ראש הוועדה, ברשות כל החברים כאן, אני חושב שהתוכנית הזו היא השילוב האמיתי של העולם בחברה הישראלית, רק דרך השכלה ניתן לשלב אותם.

אמנון כהן: פגיעה היום בתוכנית תביא לכך שבעוד כמה זמן אנחנו נצטרך להוציא יותר מיליונים על טיפול בתופעות שליליות כמו עבריינות ותופעות אחרות.

אמנון כהן: בעזרת התוכנית אנחנו יכולים לדחוף את העולים קדימה להשתלבות בחברה בצורה פרודוקטיבית.

אמנון כהן: אותם עולים יוכלו גם לקלוט את אחיהם שמגיעים לאחר מכן.

אמנון כהן: השרה ליבני אמרה שהנושא חשוב לה ואני רוצה להוסיף ולומר שהוא חשוב גם לנו.

אמנון כהן: בהזדמנות זו אני רוצה לברך את שר העלייה והקליטה הקודם חבר הכנסת יולי אדלשטיין, וגם את הצוות המקצועי, ובין היתר את חנוך צמיר ודוד סודרי.

אמנון כהן: הם טיפלו באוכלוסיות ייחודיות כגון: יוצאי אתיופיה, קווקז ויוצאי בוכרה.

אמנון כהן: מדובר במשפחות עם צרכים ייחודיים, מדובר במשפחות ברוכות ילדים שלא היו מסוגלות במשאבים שלהן לתת לילדים שלהם אפשרות להגיע למוסדות להשכלה גבוהה.

אמנון כהן: הסיוע הזה הוא זה שעזר להם סוף סוף להגיע להשכלה הגבוהה.

אמנון כהן: כפי שאמר נציג הסטודנטים האתיופים, הילדים האלה הם הגשר בין החברה שממנה הם באו לחברה הישראלית, הם הגשר בין הדור החדש לדור הוותיק.

אמנון כהן: ידידי סליי, אני חושב שיש לשבת היום עם האוצר, עם השרה ועם המנגנון המקצועי עוד לפני הדיון ולראות מה אתם יכולים לתת כאן ואיך אתם יכולים לעזור, כדי שהשרה לבני תוכל לומר מחר שאתם ישבתם ודיברתם ושגייסתם סכום מסוים.

אמנון כהן: אני בטוח שהשרה לבני תעשה כל מה שהיא יכולה בעניין.

אמנון כהן: אם היא תבוא ותגיד כי ישנה הבנה מצידכם ומצד ארגונים נוספים שיצליחו לגייס תקציבים, אז גם לאוצר תהיה נכונות לעזור.

אמנון כהן: העיקר הוא לפגוע בתוכנית החשובה הזו.

אמנון כהן: הפגיעה הזו יכולה להיות סימן ראשון שיאותת ליהודים בחוץ לארץ שאין טעם להגיע לכאן.

אמנון כהן: אם אין אפשרות לשלב עכשיו את הדור הצעירים כאן, אז כל הדיבורים על הבאת הדור הותיק יותר הם דיבורים בעלמא.

אמנון כהן: השרה לבני, אנחנו כוועדה נעזור לך.

אמנון כהן: אני אפעיל גם את כל חברי הוועדות האחרים אם יהיה בכך צורך.

אמנון כהן: כולנו צריכים להירתם לנושא.

אמנון כהן: אין פה אופוזיציה קואליציה.

אמנון כהן: מפלגת הליכוד מחשיבה את עצמה כמפלגה שמטפלת בכל השכבות, אבל כאן אנחנו רואים פגיעה וצר לי על כך.

אמנון כהן: זה חבל.

אמנון כהן: אם נטפל ביחד בנושא הזה נגיע למנוחה ולנחלה.

אמנון כהן: כפי שאמרתי, אם לא נטפל בהם היום, הם יהפכו לנטל בחברה הישראלית בעתיד.

קולט אביטל: תודה רבה.

קולט אביטל: חברת הכנסת מרינה סולודקין, בבקשה.

מרינה סולודקין: אני מאוד רוצה להודות ליושבת ראש הוועדה חברת הכנסת קולט אביטל על שהגיבה בצורה חיובית לבקשה שלי ושל חבר הכנסת יולי אדלשטיין לקיים את הישיבה הזו.

מרינה סולודקין: נאמר כאן שהפגיעה מהווה מסר ליהדות התפוצות לא לבוא לכאן, אבל יחד עם זאת יש גם מסר לחברה שכבר נמצאת כאן כפי שאמרו נציגי העדה האתיופית.

מרינה סולודקין: זה גם מסר ליוצאי בוכרה וקווקז.

מרינה סולודקין: ציפי, אני מאוד שמחה לשמוע שאת בוחרת עכשיו את סדר העדיפויות.

מרינה סולודקין: זה דבר מאוד חשוב.

מרינה סולודקין: כוונת האוצר להוריד בנוסף ל-10% היא החלטה שערורייתית.

מרינה סולודקין: לא רק שר האוצר ביבי נתניהו מסמן את התוכניות, אני בטוחה שהפקידות הבכירה של משרד האוצר עושה את זה.

מרינה סולודקין: זו לא הפעם הראשונה שזה קורה.

מרינה סולודקין: אולי את לא יודעת, אבל השר לשעבר יולי אדלשטיין יכול לספר לך איך מסמנים את תוכנית קמ"ע, ואיך מסמנים את תוכנית מינהל הסטודנטים.

מרינה סולודקין: זה מאבק שנמשך כבר שבע שנים שאנחנו נמצאים כאן.

מרינה סולודקין: אנחנו נפנה לשר האוצר מחר ומחרתיים.

מרינה סולודקין: בישיבת הליכוד אנחנו צריכים לדבר על כל התפיסה של הקיצוצים.

מרינה סולודקין: בתוכנית של נתניהו יש דברים מאוד נכונים שצריכים לבצע מיד כמו קיצוץ בשכר הבכירים, ויש דברים שאי אפשר לעשות כמו הקפאת משכנתאות לעולים ודברים אחרים.

מרינה סולודקין: ביחד נוכל להגיע להישגים.

מרינה סולודקין: ציפי, יש לך תמיכה גם מצד ראש הממשלה ולנו מאוד חשוב שאת תקבלי את התמיכה הזו גם מראש הממשלה.

מרינה סולודקין: תודה.

קולט אביטל: תודה רבה.

קולט אביטל: חבר הכנסת יגאל יאסינוב, בבקשה.

יגאל יאסינוב: כמובן שקודם כל ברכותיי ליושבת ראש הוועדה ולשרה החדשה.

יגאל יאסינוב: אני גם רוצה לברך את נציגי הסטודנטים מהקהילות השונות שבאו לכאן.

יגאל יאסינוב: קצת קשה לי בדיון הזה משום שאני צריך לייצג את כל הצדדים, גם את זה שמקצץ וגם את זה שהולך להיפגע מזה.

יגאל יאסינוב: אני מסכים עם כל הדוברים לפניי.

יגאל יאסינוב: אבל, אני לא מסכים עם דבריה של נציגת האוצר.

יגאל יאסינוב: משרד האוצר, ולא חשוב מי העומד בראשו, הולך באופן שיטתי לחסל את כל מערכת העלייה והקליטה במדינת ישראל.

יגאל יאסינוב: יש פקידים שמביאים את ההצעות.

קולט אביטל: כן, אבל ההחלטה והאחריות היא של השר.

יגאל יאסינוב: כמובן, אבל יש פה פקידי אוצר.

יגאל יאסינוב: אני מציע לכם לקרוא טוב את התוכנית הכלכלית.

יגאל יאסינוב: אתם תראו שם ניסיונות לקצץ בדברים שכבר לא קיימים.

יגאל יאסינוב: פקידי האוצר הביאו לשר האוצר את כל מה שהעלה אבק בארונות שלהם.

יגאל יאסינוב: אתם כבר פעם אחת קיצצתם שנה חמישית לסטודנטים.

יגאל יאסינוב: אני רוצה להודיע שאתמול הגשתי הצעת חוק להחזיר את זה, גם את השנה הרביעית.

קולט אביטל: סליחה, כמה יעלה החוק הזה?

יגאל יאסינוב: אנחנו נגיע להצבעות ונראה.

יגאל יאסינוב: בינתיים, הגשנו את הצעת החוק.

יגאל יאסינוב: אני הולך היום להודיע בישיבת סיעת שינוי שאני לא יכול לתמוך בתוכנית הכלכלית אם הסעיף הזה על סטודנטים עולים לא יוחזר כסעיף מלא.

יגאל יאסינוב: 10% שהם רוצים בכל התוכניות הוא מקובל.

יגאל יאסינוב: אני אישית הולך לבקש מהסיעה לעשות את זה ואני הולך להודיע שאני לא יכול לתמוך בתוכנית הכלכלית אם הסעיף הזה יקוצץ.

קולט אביטל: לקראת סוף הישיבה אני אקריא לכם הצעת החלטה ואנחנו נצביע עליה, כשעניין ההצבעה הוא גם כן חלק ממנה.

יגאל יאסינוב: אני הייתי רוצה שוועדת העלייה והקליטה תפנה, ולא רק תצביע, למפלגות הקואליציה.

יגאל יאסינוב: אתם האופוזיציה יכולים לוותר במשהו אחר כדי שנוכל לתת לסטודנטים עולים, ואנחנו נוותר במשהו אחר.

קולט אביטל: אין לנו על מה לוותר כי אנחנו לא מקבלים תקציבים.

קולט אביטל: פרופ' נודלמן, בבקשה.

מיכאל נודלמן: אני אומר מייד שאני מצביע נגד כל הדברים האלה בוועדת הכספים.

קולט אביטל: חבר הכנסת יולי אדלשטיין, בבקשה.

יולי יואל אדלשטיין: גברתי היושבת ראש, השרה ציפי לבני, אני הייתי מעדיף שהדיון הראשון יהיה הרבה יותר אקדמי במסגרת הצגת התוכניות כפי שנהוג בוועדה הזו.

יולי יואל אדלשטיין: אבל מה לעשות שהמציאות כופה עלינו את הדיונים בבעיות הקשות.

יולי יואל אדלשטיין: אני רוצה להעיר שלוש הערות קצרות.

יולי יואל אדלשטיין: ראשית, כל ניסיון לקשור את סגירת מינהל הסטודנטים במצב הכלכלי הקשה ובתוכנית הכלכלית שיציג אותה שר האוצר עוד מעט, הוא ניסיון לכלול כל מיני דברים שבכלל לא שייכים.

יולי יואל אדלשטיין: אני מוכן לתת תיארוך מדויק של כל התהליכים לכל מי שמעונין.

יולי יואל אדלשטיין: אני מוכן להביא את ידידי יושב ראש הכנסת לשעבר אברהם בורג שקדם בתפקיד ליושב ראש הסוכנות הנוכחית מר סליי מרידור, ולהראות איך איתו ניסו לסגור את כל הדברים האלו.

יולי יואל אדלשטיין: אחר כך עברנו את זה גם עם יושב ראש הנהלת הסוכנות הנוכחי מר סליי מרידור.

יולי יואל אדלשטיין: לקחו את העניין הזה והכניסו אותם לדברים שבכלל לא שייכים.

יולי יואל אדלשטיין: בעיניי, נפנוף במצב הכלכלי הקשה פוגע בתוכנית הכלכלית שצריכה לבוא ולהוריד מאיתנו ומכל מיני תחומים.

יולי יואל אדלשטיין: אבל, הנושא הזה לא שייך לשם.

יולי יואל אדלשטיין: שנית, אני לא רוצה לחזור על כל הדברים הנכונים שנאמרו כאן בהתייחס לציונות ועתיד העלייה ותוכניות אחרות.

יולי יואל אדלשטיין: אני רוצה רק לומר כי מינהל הסטודנטים בנוסף לאלפי סטודנטים מן המניין, מטפל במה שמכונה "אוכלוסיות מיוחדות".

יולי יואל אדלשטיין: אני לא רוצה להגזים, אבל אני רוצה לומר שהמסלול היחידי התקין פחות או יותר של כניסת עולי אתיופיה לחברה הישראלית הוא דרך השכלה גבוהה ומינהל סטודנטים.

יולי יואל אדלשטיין: משנת 87-88 המספר הזה גדל כל שנה וכרגע הוא עומד על 2,000 סטודנטים, 1,400 במינהל ישיר ועוד כ-700 באגודה לקידום החינוך ואחר כך המינהל.

יולי יואל אדלשטיין: מספרם של הסטודנטים האלו אף פעם לא אכזב.

יולי יואל אדלשטיין: כנ"ל עולי קווקז.

יולי יואל אדלשטיין: ברגע שניתנו להם התנאים המתאימים מספרם קפץ והוא כרגע עומד על 700.

יולי יואל אדלשטיין: כנ"ל עולי בוכרה.

יולי יואל אדלשטיין: החל משנה שעברה גם סטודנטים שלומדים בגליל ובנגב על מנת למשוך לשם אוכלוסייה, זוכים לאיזשהי הטבה מינימלית של מלגה נוספת בשנת הלימודים הראשונה.

יולי יואל אדלשטיין: כל הדברים האלה מאפשרים לאוכלוסיות מיוחדות להיכנס לחברה הישראלית.

יולי יואל אדלשטיין: לבסוף, אני רוצה לחזק את ידי יושב ראש הסוכנות היהודית.

יולי יואל אדלשטיין: סליי, אתה מכיר את עמדתי.

יולי יואל אדלשטיין: התגובה שלך להערה שנאמרה כאן שאולי הסוכנות תיתן יד, היא תגובה נכונה בעיניי.

יולי יואל אדלשטיין: הסוכנות היא לא איזשהו דוד עשיר שברגע שעושים קיצוץ פונים אליו בבקשה לעוד כסף.

יולי יואל אדלשטיין: לסוכנות יש תוכניות משלה, יש לה תקציב משלה.

יולי יואל אדלשטיין: היא עושה דברים מעל ומעבר, מי כמוני יודע.

יולי יואל אדלשטיין: אני לא חושב שזוהי מדיניות נכונה, ודאי שאנחנו כוועדה לא צריכים לתת יד לבקשת כסף מהסוכנות, כי אין לאחרים.

יולי יואל אדלשטיין: אני חושב שהסוכנות עושה בכל מיני תחומים ואם היא תרצה להרחיב את הפעילות הזו, זה לא צריך לבוא במצב כמו המצב הנוכחי.

יולי יואל אדלשטיין: תודה רבה.

קולט אביטל: תודה.

קולט אביטל: שי חרמש, בבקשה.

4635: אני רוצה פה אולי להוריד קצת כפפות.

4635: יעל, אנחנו מכירים אחד את השני לא מעט זמן ולזרוק את הקופה אלינו זה תרגיל שאין כדוגמתו, זה לא יעבוד.

4635: אני רוצה לומר את הדברים בצורה הכי בוטה שיכולה להיות.

4635: הסוכנות היהודית והעם היהודי אינם כספומט של ממשלת ישראל.

4635: מתייחסים אלינו כאל עוד department אצלכם.

4635: אנחנו לא department של ממשלת ישראל.

4635: אנחנו גוף שיש לו מנהיגות ויש לו הנהלה.

4635: יש היום בארצות הברית כעס עצום על מה שהתחולל פה.

4635: מצאנו תוכנית שמונחתת על ראשנו ומכתיבה לנו תנאי עבודה.

4635: יעל, לא רק שהתוכנית מכתיבה לנו מה לעשות, אלא גם שלא טורחים אפילו לדבר איתנו.

4635: יושב ראש הסוכנות היהודית מתדפק על דלתות שר האוצר כבר ארבעה ימים והוא לא מדבר איתו.

4635: אתמול שלחתי מכתב לשר האוצר בבקשה שתהיה פגישה בין שר האוצר של העם היהודי לבין שר האוצר של ממשלת ישראל.

4635: אבל, אין תשובה.

4635: אף אחד לא מגיב.

4635: התקשרנו ארבע-חמש פעמים לאביב בושינסקי אבל לא מחזירים לנו טלפונים.

4635: רבותיי, האמריקאים וקרן היסוד לא יקבלו את הסידור הזה האומר: אנחנו נזרוק את החבילה למגרש, אין ברירה אתם תרימו את זה.

4635: אני רוצה לומר לכם שלא ירימו את החבילה.

4635: אני רוצה לומר דברים עוד יותר חמורים.

4635: העם היהודי מזרים למדינת ישראל כל שנה 300 מיליון דולר על פי צרכי מדינת ישראל.

4635: יעל, לפני שנה יצאה משלחת הסוכנות היהודית למגבית החירום וגייסו 330 מיליון דולר על פי רשימה של אוהד מראני, לא אף אחד אחר, את יודעת את זה.

4635: אספו אמבולנסים, אספו חדרי טראומה, אספו כסף לטיפול בכל מיני אוכלוסיות ערב מלחמה והכל על פי רשימה של אוהד מראני.

4635: אנחנו טובים בשביל לצאת ולגייס 300 מיליון דולר, אבל זה כנראה לא עוזר לנו כי זה לא מביא לידי כך שמספרים לנו מה הולכים לעשות.

4635: זה מזכיר את הסיפור המעניין על ילד שלא יכול ללכת לסרט כי הוא עוד קטן, אבל כשההורים רוצים ללכת לסרט הוא כבר גדול.

4635: לא בבית ספרנו.

4635: אם לא יאמרו פה דברים ברורים על כך שממשלת ישראל תתחיל לדבר איתנו, העם היהודי לא ידבר עם הממשלה בנושאים האלה, והתוצאות תהיינה יותר גרועות.

4635: יעל, אם מישהו רוצה היום לגלגל את מינהל הסטודנטים למגרשנו אז אני לוקח את זה.

4635: אני לוקח את מינהל הסטודנטים, את נעל"ה ואת סל"ה, את עתיד ואת כל התוכניות כי את זה אנחנו חפצים לקחת.

4635: אבל, התמורה לעניין הזה תהיה ירידת תמיכה שלנו בדברים אחרים.

4635: משחקים כאן על משחק סכום כסף.

4635: מדברים על תקציב שיש לו התחלה וסוף ואתם מכירים את המספרים עד הפרטים האחרונים.

מיכאל מלכיאור: האם אתה לוקח גם את תוכנית תגלית?

4635: חבר הכנסת מלכיאור, אנחנו לוקחים את כל מה שקשור בחינוך יהודי, בחינוך ציוני, בנוער עולה.

4635: אין לנו בעיה עם העניין.

4635: יעל אני אומר שוב, דלתות משרד האוצר סגורות בפנינו.

4635: זה דבר שלא קרה לי במשך 15 שנה כראש רשות.

4635: כראש רשות בנגב הייתי יכול להגיע לאוצר מתי שאני רוצה, היום הדלת סגורה.

4635: אנא קחו בחשבון שאנחנו לא כספומט.

4635: יש כעס גדול בניו יורק והייתה כבר שיחת ועידה קשה.

4635: השרה הייתה ערה לעניין הזה.

4635: חברת הכנסת קולט, אני מבקש ממך להגיע להחלטה שממשלת ישראל תקרא היום לזימון מפגש ותיאום עם הסוכנות היהודית, עם המגביות, עם ה-UJC, ועם קרן היסוד.

4635: בלי הידברות כזו לא רק שכסף נוסף לא יגיע, אלא שפחות כסף יגיע.

קולט אביטל: שי, זה לא בדיוק המנדט שלנו כרגע, לא לשם כך כונסה הישיבה.

קולט אביטל: אני יכולה להבין את התסכול.

קולט אביטל: יחד עם זאת, אנחנו מסכימים בדבר אחד והוא שממשלת ישראל לא פטורה מאחריות בעניין הזה.

4635: אפשר גם לדבר.

קולט אביטל: אני רוצה להעביר לתת לנציגת האוצר לומר מילה אחרונה ואחר כך אני אקריא לכם את הצעת ההחלטה.

יעל אנדורן: אני מתנצלת מראש שאין לי את הכשרון של שי להציג את הדברים בכזה להט.

ציפי לבני: יכול להיות שהלהט הוא פונקציה של מי שמרגיש שהוא צודק.

יעל אנדורן: עובדתית מה שקרה בפרוייקט מינהל הסטודנטים, זה לא שהממשלה לסוכנות היהודית ואמרה: את כספומט, אלא שהסוכנות היהודית חלקה הלך וירד.

יעל אנדורן: עובדתית, הסוכנות היא זו שהשתתפה בעבר בפרוייקטים האלה בסכומים יותר גבוהים.

יעל אנדורן: אני לא חושבת שראוי שהממשלה והסוכנות ייכנסו לעימות הזה.

יעל אנדורן: אף אחד פה לא בא מתוך נקודה שהסוכנות היהודית היא איזשהי כספומט.

יעל אנדורן: בעבר היא השתתפה בפרוייקטים האלה בסכומים גבוהים משמעותית ובסך הכל הכולל ההשתתפות בפרוייקטים האלה ירדה.

יעל אנדורן: אפשר להראות את זה, אפשר לייחד דיון על זה, זה היה בשנת 96, אבל לא נעשה את זה.

יעל אנדורן: אני מסכימה שיש פה מקום להידברות.

יעל אנדורן: אם יש דלתות סגורות, אלו הן לא הדלתות שלי.

יעל אנדורן: אפשר בהחלט כן להגיע להידברות.

יעל אנדורן: נאמר פה שיש כל מיני המצאות שכל הזמן הן ממוחזרות.

יעל אנדורן: אני לא בורחת מזה שההצעות מובאות לממשלה על ידי פקידים.

יעל אנדורן: אבל, בסוף הממשלה היא זו שמקבלת את ההחלטות והיא זו שצריכה לעמוד מאחוריהן.

קולט אביטל: תמר דסטה, בבקשה.

תמר דסטה: אני נציגת האגודה הישראלית למען יהודי אתיופיה.

תמר דסטה: אני רוצה להזכיר לכולם פה שאם היו שני מפעלים חשובים שהמדינה הזו יזמה למען העולים, אז שני המפעלים האלה הם משכנתאות ומינהל הסטודנטים.

תמר דסטה: למעשה, ממשלת ישראל גוזרת היום גזרות על ציבור הסטודנטים ובמיוחד על הקהילה האתיופית.

תמר דסטה: כפי שנאמר פה על ידי סורק מ.

תמר דסטה: סבהט, הסטודנטים הם הגשר להשתלבות בני העדה בחברה הישראלית.

תמר דסטה: הממשלה גוזרת עלינו גזרה מאוד קשה שתקשה על ההשתלבות שלנו בחברה הישראלית.

תמר דסטה: לאורך ארבע שנים התרענו בפני גורמים שונים על הירידה הטוטלית במספר הסטודנטים באוניברסיטאות בגלל הקשיים הכלכליים ולא בגלל שום דבר אחר.

תמר דסטה: סגירת הנושא הזה לגמרי היא סטירת לחי שממנה אנחנו לא נוכל להתעורר.

תמר דסטה: אני קוראת לכל אחד ואחד שיכול להשפיע בתחום הזה, להצביע נגד התקציב.

קולט אביטל: תודה רבה.

קולט אביטל: מילה אחרונה לסליי מרידור.

סליי מרידור: ברשות

סליי מרידור: כם, אני רוצה להעלות שני נושאים.

סליי מרידור: קודם כל, זה עניין של הממשלה ולא עניין של הפקידות.

סליי מרידור: בסופו של דבר, האחריות היא אחריות על ממשלת ישראל.

קולט אביטל: נכון.

סליי מרידור: לכולנו נוח לתפוס את הפקידות, אבל בסוף האחריות היא על ממשלת ישראל.

סליי מרידור: שנית, הדבר שצריך להיות ברור זה מי אחראי.

סליי מרידור: האחריות כלפי הצעיר או הצעירה שמשרתים היום בצבא, או כלפי הילד בן ה-15 שאמור בעוד שלושה חודשים לעבור לתוכנית נעל"ה, או כלפי ההורים שלו כך שהוא יוכל ללמוד פה באוניברסיטה, יכולה להיות רק אחריות של מדינת ישראל.

סליי מרידור: כל המשאים ומתנים שיש לה אחר כך עם העם היהודי היא סוגיה נפרדת.

סליי מרידור: האחריות שהילדים האלה יוכלו ללמוד באוניברסיטה חייבת להיות אחריות מוחלטת של מדינת ישראל באמצעות ממשלת ישראל.

סליי מרידור: אם היא חס וחלילה לא תהיה, הם לא יבואו.

קולט אביטל: אני רוצה להקריא לכם טיוטא של הצעת החלטה.

קולט אביטל: ועדת העלייה, הקליטה והתפוצות וועדת החינוך והתרבות התכנסו הבוקר לישיבת חירום משותפת בנושא קיצוץ תקציב מינהל הסטודנטים שפירושו חיסול התוכנית.

קולט אביטל: כל המשתתפים הסכימו כי ביטול תוכנית חיונית זו הוא אקט אנטי ציוני הפוגע באינטרסים הבסיסיים של מדינת ישראל לטווח קצר ולטווח ארוך.

קולט אביטל: הוועדה מחזקת את ידי שרת הקליטה בהתנגדותה לביטול התוכנית וקוראת לשר האוצר ולממשלה כולה לחזור בה מהחלטה שרירותית זו.

קולט אביטל: הוועדה קוראת לחברי הכנסת של הקואליציה להצביע נגד סעיף זה אם ייכלל בהצעת התקציב.

קולט אביטל: אני מבקשת להביא את זה להצבעה.

קולט אביטל: האם יש נגד?

קולט אביטל: האם יש נמנעים?

אילן שלגי: אני מבקש להימנע בגלל הסיפא.

אילן שלגי: משום שאם ההחלטה תעבור בממשלה אני לא מתחייב בגלל הנושא הזה להפר משמעת קואליציונית.

קולט אביטל: אבל, ההחלטה התקבלה פה ברוב.

קולט אביטל: תודה רבה.